cyanic-selkie/wikianc huggingface dataset:
முதல் நிலை நகராட்சிகள்
வருமான வகை
ஆண்டு வருமானம் சராசரி ரூ.10 கோடியை தாண்டினால் அவை சிறப்பு நிலை நகராட்சியாகவும், ரூ.6 கோடிக்கு மேல், ரூ.10 கோடிக்கு மிகாமல் வருமானம் இருந்தால் அவை தேர்வு நிலை நகராட்சியாகவும், ரூ.4 கோடிக்கு மேல், ரூ.6 கோடிக்கு மிகாமல் வருமானம் இருந்தால் அவை முதல் நிலை நகராட்சியாகவும், ரூ.4 கோடி வரை, அதை மிகாமல் வருமானம் பெறுபவை 2-ம் நிலை நகராட்சியாகவும் வகைப்படுத்தப்படுகின்றன.
ஆதாரம்
பகுப்பு:தமிழ்நாடு உள்ளாட்சி அமைப்புகள்
சி. கந்தசாமி நாயுடு ஆடவர் கல்லூரி
'''சி. கந்தசாமி நாயுடு ஆடவர் கல்லூரி' (C. Kandaswami Naidu College for Men''), என்பது தமிழ்நாட்டின், சென்னை, அண்ணா நகரில் அமைந்துள்ள அரசு நிதியுதவிபெறும் கலை அறிவியல் கல்லூரி ஆகும். இது 1967ஆம் ஆண்டில் நிறுவப்பட்டது. இந்த கல்லூரி சென்னைப் பல்கலைக்கழகத்துடன் இணைவுபெற்றுள்ளது.
வெளி இணைப்புகள்
பகுப்பு:சென்னைப் பல்கலைக்கழக இணைவுக்கல்லூரிகள் பகுப்பு:சென்னையில் உள்ள பல்கலைக்கழகங்களும் கல்லூரிகளும் பகுப்பு:தமிழ்நாட்டு கலை மற்றும் அறிவியல் கல்லூரிகள்
ஐதரோபுளோரோவொலிபீன்கள்
ஐதரோபுளோரோவொலிபீன்கள் (Hydrofluoroolefins) என்பவை ஐதரசன், புளோரின் மற்றும் கார்பன் அணுக்கள் சேர்ந்து உருவாகும் வேதிச்சேர்மங்கள் ஆகும். ஆல்க்கேன் வழிச்சேர்மங்கள் ஐதரோபுளோரோகார்பன்கள் எனப்படுவதைப்போல ஆல்க்கீன் வழிச்சேர்மங்கள் ஐதரோபுளோரோவொலிபீன்கள் எனப்படுகின்றன.
ஐதரோபுளோரோகார்பன்களை விட ஆயிரம் மடங்கு குறைவாக ஐதரோபுளோரோவொலிபீன்கள் புவிவெப்பமாதலுக்கு காரணமாகின்றன என்பதால் இவற்றை நான்காம் தலைமுறை குளிர்பதனூட்டிகள் என்கிறார்கள். 2,3,3,3-டெட்ராபுளோரோபுரொப்பீனும், 1,3,3,3- டெட்ராபுளோரோபுரொப்பீனும் நடைமுறையில் குளிர்பதனிகளாகப் பயன்படுத்தப்பட்டு வருகின்றன. 1-குளோரோ-3,3,3-முப்புளோரோபுரொப்பீனை பயன்படுத்துவதற்கான திட்டங்கள் மேம்படுத்தப்பட்டு வருகின்றன
மேற்கோள்கள்
.
பகுப்பு:ஆல்க்கீன்கள் பகுப்பு:கரிம புளோரைடுகள் பகுப்பு:குளிர்பதனூட்டிகள்
ஆபிரிக்க தேசிய காங்கிரஸ்
ஆபிரிக்க தேசிய காங்கிரஸ் (African National Congress, அல்லது ANC) என்பது தென்னாபிரிக்காவின் ஆளும் கட்சியாகும். மே 1994 ஆண்டு முதல் இது தென்னாபிரிக்கத் தொழிற்சங்கக் கூட்டணி, தென்னாபிரிக்க பொதுவுடமைக் கட்சி ஆகிய கட்சிகளுடன் இணைந்து கூட்டணி அரசை அமைத்துள்ளது. "இடதுசாரிகளின் ஒழுங்குமுறை சார்ந்த படை" எனட் தம்மை அழைத்துக் கொள்கிறது.
இவ்வமைப்பு முதன் முதலாக 1912 ஆம் ஆண்டு ஜனவரி 8 ஆம் நாள் "தென்னாபிரிக்கப் பழங்குடியினரின் தேசிய காங்கிரஸ்" (South African Native National Congress) என்ற பெயரில் தென்னாபிரிக்க கருப்பினர்களின் உரிமைகளை அதிகரிக்கவென ஆரம்பிக்கப்பட்டது. ஜோன் டூபே என்பவர் இக்கட்சியின் முதலாவது தலைவர். இவருடன் எழுத்தாளரும் கவிஞருமான சோல் பிளாட்ஜி இவ்வமைப்பின் தொடக்ககால உறுப்பினராவார். இவ்வமைப்பின் பெயர் 1923 ஆம் ஆண்டில் தற்போது வழங்கும் "ஆபிரிக்க தேசிய காங்கிரஸ்" என்று மாற்றப்பட்டது. இதன் இராணுவப் பிரிவு 1961 ஆம் ஆண்டில் அமைக்கப்பட்டது.
நிறவெறிக் கொள்கை 1994 ஆம் ஆண்டில் முடிவுக்கு வந்த நாளில் இருந்து இக்கட்சியே ஆட்சியில் உள்ளது. 1999 ஆம் ஆண்டில் இடம்பெற்ற பொதுத் தேர்தலிலும், அதன் பின்னர் 2004 ஆண்டில் இடம்பெற்ற பொதுத் தேர்தலிலும் இக்கட்சி தனது பெரும்பான்மைப் பலத்தை அதிகரித்து வந்துள்ளது.
வெளி இணைப்புகள்
பகுப்பு:தென்னாபிரிக்க அரசியல் கட்சிகள்
பிளீஸ்ட்டோனாக்ஸ்
பிளீஸ்ட்டோனாக்ஸ் (Pleistoanax, Πλειστοάναξ ) என்பவர் கிமு 458 முதல் 409 வரை எசுபார்த்தாவின்  அகியாட் பரம்பையின் மன்னராக இருந்தவர் ஆவார். கிரேக்கத்தின் மீதான மேலாதிக்கத்திற்காக ஏதென்சுக்கு எதிரான வன்முறை மோதல்களின் போது எசுபார்த்தாவில் அமைதிப் பிரிவின் தலைவராக இவர் இருந்தார்.
கிமு 458 இல் பாசேனியசின் மகன் பிளீஸ்ட்டோனாக்ஸ் மிகச் சிறுவனாக இருந்தார். எனவே அவரது மாமா நிகோமெடிஸ் அரசப் பிரதிநிதியாக செயல்பட்டார். முதல் பெலோபொன்னேசியப் போரின் (கிமு 460-445) ஒரு பகுதியாக கிமு 446 இல் ஏதென்சு மீதான படையெடுப்பு இவரது முதல் பதிவுசெய்யப்பட்ட போர் நடவடிக்கையாகும். ஆனால் அதில் இவர் போர்புரிவதற்கு பதிலாக பெரிக்கிள்சுடன் பேச்சுவார்த்தை நடத்த முடிவெடுத்தார். அது முப்பது ஆண்டு அமைதி ஒப்பந்தமாக மாறியது. இருப்பினும், பிளீஸ்ட்டோனாக்ஸ் ஏதென்சைக் கைப்பற்றத் தவறியதற்காக எசுபார்த்தாவில் வழக்குத் தொடரப்பட்டு, தண்டனையைத் தவிர்ப்பதற்காக அர்காடியாவிற்கு நாடுகடத்தப்பட்டார். இவர் அடுத்த 18 ஆண்டுகள் லைகாயோன் மலையில் உள்ள சியுசின் புனித நிலத்தில் வாழ்ந்தார்.
இரண்டாம் பெலோபொன்னேசியப் போரில் (கிமு 431-404) ஏதென்சுக்கு எதிராக எசுபார்த்தா மீண்டும் போரில் ஈடுபட்டிருந்தபோது, 427 இல் இவரது போட்டியாளரான இரண்டாம் ஆர்க்கிடாமசின் மரணம் இவர் எசுபார்த்தாவுக்குத் திரும்புவதற்கு உதவியாக ஆனது. பிளீஸ்ட்டோனாக்ஸ் ஏதென்சுடன் அமைதி பேச்சுவார்த்தைக்கான தனது முயற்சிகளை மீண்டும் தொடங்கினார். இது இறுதியாக கிமு 421 இல் ( நிசியாஸ் அமைதி உடன்பாடாக) உருவானது.
குறிப்புகள்
பகுப்பு:பெலோபொன்னேசியப் போர் நபர்கள் பகுப்பு:எசுபார்த்தாவின் அகியட் மன்னர்கள்
நுண்ணறிவின் கோட்பாடுகள்
நுண்ணறிவின் கோட்பாடுகள்
பகுப்பு:மதுரை மாவட்ட ஆசிரியர்கள் தொடங்கிய கட்டுரைகள்
பத்மா லட்சுமி
பத்மா பார்வதி லட்சுமி அல்லது லேடி ருசிடி (Lady Rushdie, பிறப்பு: செப்டம்பர் 1, 1970) ஒரு அமெரிக்க இந்திய நடிகையும், முன்னாள் மாடலும் , உணவு நூல் எழுத்தாளரும் ஆவார். இவர் புகழ்பெற்ற எழுத்தாளர் சல்மான் ருசிடியின் முன்னாள் மனைவி ஆவார்.
ரென் தொலைக்காட்சி
ரென் தொலைக்காட்சி (REN TV, உருசிய மொழியில்: РЕН ТВ) உருசியாவில் இருக்கும் மிகப்பெரிய தனியார் நடுவண் தொலைக்காட்சி அலைவரிசைகளில் ஒன்றாகும். இரினா லெஸ்னெவ்ஸ்கயா, அவரின் மகன் டிமிட்ரி லெஸ்னெவ்ஸ்கி ஆகியோரால் நிறுவப்பட்ட ரென் தொலைக்காட்சி மற்ற உருசியாத் தொலைக்காட்சி அலைவரிசைகளுக்கு நிகழ்ச்சிகளை தயாரித்துத் தரும் நிறுவனமாக இயங்கிக் கொண்டிருந்தது. இந்நிகழ்ச்சிகள் 1 சனவரி 1997 முதல் ஒளிபரப்பாகி வருகின்றன. இளம், நடு அகவையில் இருக்கும் நகரத் தொழிலாளர் தான் இத்தொலைக்காட்சியின் இலக்கு பார்வையாளர். இந்த அலைவரிசை குறிப்பாக 18 முதல் 45 அகவைக்குட்பட்ட பார்வையாளர்களை மையமாக வைத்து இயங்கினாலும், இலக்கு பார்வையாளர்களின் முழுக் குடும்பத்தையும் மனதில் கொண்டு இன்னும் பரந்துபட்ட வகை மக்களுக்கும் நிகழ்ச்சிகளை வழங்குகிறது. உருசியத் தொலைக்காட்சி அகாதமி வழங்கும் TEFI விருதுகள் பதின்மூன்றினை இத்தொலைக்காட்சி வென்றுள்ளது.
பத்மா லட்சுமி
இந்தியாவில் கேரளாவில் பிறந்து சென்னையிலும் பின்னர் கலிபோர்னியாவிலும் வளர்ந்தார். சமையல் கலையில் கைதேர்ந்தவரான இவர் அமெரிக்கத் தொலைக்காட்சிகளில் தோன்றி சமையல் குறிப்புகளைத் தந்தவர். தற்போது பெண்கள் அபிவிருத்திக்கான ஐக்கிய நாடுகள் நிதியத்துக்கான தூதுவராகப் பணியாற்றுகிறார். .
ரென் தொலைக்காட்சி
ரென் தொலைக்காட்சியின் வலைப்பின்னல் உருசியா, சுதந்திர அரசுகளின் காமன்வெல்த்தில் (CIS) இருக்கும் 406 சுதந்திரமான ஒளிபரப்பு நிறுவனங்களின் தொகுப்பு ஆகும். மேற்கில் கலினின்கிராட் தெடங்கி கிழக்கில் யுஸ்னோ-ஸகாலின்ஸ்க் வரையிலும் உருசியாவில் 718 நகரங்கள், பெருநகரங்களில் ரென் தொலைக்காட்சியின் அலைவரிசைகள் கிடைக்க பெறுகின்றன. 113.5 மில்லியன் பார்வையாளர் இருக்கலாம் என மதிப்பிடப்படுகிறது (அதிகாரப்பூர்வமாய் 120 மில்லியன் பார்வையாளர்). இதில் 12 மில்லியனுக்கும் அதிகமானோர் மாஸ்கோ நகரம், மாஸ்கோ ஓப்ளாஸ்டில் (மாஸ்கோ பிராந்தியம்) வசிப்பவராவர். CIS, பால்டிக் அரசுகளில் ரென் தொலைக்காட்சி 10 ஒளிபரப்பு இணைப்புகளுடனும் 19 கேபிள் ஆபரேட்டர்களுடனும் இணைந்து வேலை செய்கிறது; 181 நகரங்கள் ரென் தொலைக்காட்சியின் அலைவரிசையைப் பெற முடியும்.
ரென் தொலைக்காட்சி ஒன்று தான் ரஷ்யாவில் “சுதந்திர ஊடகத்தின் இறுதி பாதுகாவலர்களில் ஒன்றாய்” எஞ்சியிருப்பதாக பல அரசியல் எதிர்க்கட்சிக் குழுக்களும் கருதுகின்றன. இந்த அலைவரிசை மட்டும் தான் சோசலிஸ்ட் மற்றும் தாராளவாத குழுக்களின் கூட்டங்களை உடனுக்குடன் ஒளிபரப்புகிற, அத்துடன் பிரதானமான எதிர்க்கட்சித் தலைவர்களிடம் இருந்து பேட்டிகளை ஒளிபரப்புகிற ஒரே அலைவரிசையாக இருக்கிறது.
உரிமைத்துவம்
சூலை 1, 2005 வரை இத்தொலைக்காட்சி அதன் நிறுவனரான இரினா லெஸ்னெவ்ஸ்கயா மற்றும் அவரின் மகன் (30%) ஆகியோருக்கும் மற்றும் அனடோலி சுபாய்ஸ் தலைமையிலான யுனிஃபைடு எனர்ஜி சிஸ்டம்ஸ் என்னும் ரஷ்ய நிறுவனத்திற்கும் உரிமையானதாக இருந்தது. 2005 ஆம் ஆண்டில் பெர்டெல்ஸ்மேனின் RTL  ரென் தொலைக்காட்சியில் 30% ஐ வாங்கியது, உருக்கு தயாரிப்பு நிறுவனமான செவர்ஸ்டல் மற்றும் எண்ணெய் மற்றும் எரிவாயு நிறுவனமான சர்கட்னெஃப்டிகாஸ் (Surgutneftegaz) இரண்டும் தலா 35% பங்குகளை வாங்கின.
டிசம்பர் 18, 2006 அன்று ரென் தொலைக்காட்சியின் இயக்குநர் குழுத் தலைவர் பதவி செவர்ஸ்டல் நிறுவனத்தின் அலெக்ஸி ஜெர்மனோவிச்சிடம் இருந்து லியுபோவ் சோவர்ஷயேவாவிடம் போனது. இவர் ஜனாதிபதி விளாடிமிர் புடினின் வட-மேற்கு பெடரல் பிராந்தியத்திற்கான முன்னாள் துணைவராகவும், செயிண்ட் பீட்டர்ஸ்பர்கின் ரஷ்யா வங்கியின் துணைநிறுவனமான ABRos இன்வெஸ்ட்மெண்ட்ஸ் இயக்குநர் குழுத் தலைவராகவும் இருந்தவர் ஆவார். ABRos ரென் தொலைக்காட்சியில் ஒரு கணிசமான பங்குகளை வாங்கியிருந்தது. இந்த வங்கியின் தலைவர் யுரி கோவால்சக் ஜனாதிபதி விளாடிமிர் புடினின் நெருங்கிய நண்பர் ஆவார், இவர் தனது சொந்த ஊர் சானலான டிஆர்கே பீட்டர்ஸ்பர்க் தொலைக்காட்சி சானலில் 38% பங்குரிமை கொண்டிருந்தார். அத்துடன் அந்த சானலில் இன்னும் அதிக பங்குகளை அவர் வாங்கவிருந்ததாக ஆய்வாளர்கள் டிசம்பர் 19 2006 அன்று வெளிவந்த கோமெர்சண்ட் நாளிதழில் தெரிவித்திருந்தனர். ரென் தொலைக்காட்சியும், டிஆர்கே பீட்டர்ஸ்பர்க் அலைவரிசையும் ஒரே ஊடக நிறுவனமாக ஆகவிருக்கிறது என்றும், ஆயினும் அவை தனித்தனியாகத் தொடர்ந்து செயல்படும் என்றும், துறை ஆய்வாளர்கள் அந்த நாளிதழில் தெரிவித்திருந்தனர்.
எண்ணெய் மற்றும் எரிவாயு நிறுவனமான சர்கட்னெஃப்டிகாஸ் சானலில் இருந்த தனது பங்குகளை ABRos நிறுவனத்திற்கு விற்று விட்டதாகவும், இதன் மூலம் அந்த நிறுவனம் இந்த ஊடக நிறுவனத்தில் கொண்டிருந்த பங்குரிமை 45 சதவீதத்தில் இருந்து 70 சதவீதமாய் அதிகரித்திருப்பதாகவும் ரஷ்ய ஊடகங்கள் தெரிவித்தன. ’18 மாத காலங்கள் ரஷ்ய தொலைக்காட்சி சந்தையில் இருந்தன் பின் பெர்டெல்ஸ்மேன் தனது பங்குகளை விற்று விடும் ஆர்வம் கொண்டதற்கான அறிகுறிகள் உள்ளதாக’ அந்த ஒளிபரப்பு நிறுவனங்கள் குறித்த செய்திகளுக்கான இணைய தளம் மேலும் தெரிவித்தது.
ரென் தொலைக்காட்சி இணைய தளத்தின் கூற்றின் படி, சானலில் RTL 30% பங்குரிமையும் மற்றும் நேஷனல் மீடியா குரூப் (NMG) 68% பங்குரிமையும் கொண்டுள்ளன.
செய்தி எல்லை
2005 ஆம் ஆண்டு நவம்பரில் ரென் தொலைக்காட்சி, தனது தினசரி 24 செய்தித் தொகுப்பு நிகழ்ச்சியின் தொகுப்பாளராய் இருந்த ஓல்கா ரோமனோவாவை வேலையில் இருந்து நீக்கியது. இந்தச் சம்பவம் மிகுந்த பரபரப்பாய் பேசப்பட்டது, ஆயினும் அவரது சுதந்திரமான செய்தி வழங்கும் முறையையே மரியானா மக்ஸிமோவ்ஸ்கயாவும் தொடர்கிறார். இவர் முன்னர் விளாடிமிர் குஸின்ஸ்கியின் என்டிவி தொலைக்காட்சியில் நிகழ்ச்சித் தொகுப்பாளராகவும் செய்தி வாசிப்பவராகவும் இருந்தவர். 2008 அக்டோபர் நிலவரப்படி, ரென் தொலைக்காட்சியின் செய்தி ஒளிபரப்புகளுக்கான பொறுப்பாளராக இன்னும் மக்ஸிமோவ்ஸ்கயா தான் தொடர்ந்து கொண்டிருந்தார். அவரது செயல்பாடுகளால், ரஷ்யாவில் தாராளவாத கண்ணோட்டங்களுடன் தொடரும் ஒரே பெரிய தொலைக்காட்சி அலைவரிசையாக ரென் தொலைக்காட்சி தொடர்ந்து இருக்கிறது. அரசின் தணிக்கைமுறை பிரச்சினையை விவாதிப்பதோடு எதிர்க்கட்சி தலைவர்களின் (மற்ற ரஷ்யா கட்சி உட்பட) நேர்காணல்களையும் கூட இத்தொலைக்காட்சி ஒளிபரப்புகிறது.
தான் சானலை விட்டு வெளியேறும் முன்பாக, ரோமனோவா ரேடியோ ஃப்ரீ யூரோப் வானொலியில் நவம்பர் 25, 2005 அன்று கூறும்போது, சானலின் தலைவரான அலெக்ஸாண்டர் ஓர்ட்ஸோனிகிட்ஸெ இரண்டு சமீபத்திய செய்திகளை அரசியல் காரணங்களுக்காக தடுத்து விட்டதாக தான் உணர்ந்ததாய் தெரிவித்தார். தணிக்கை செய்த ஒரு செய்தி பாதுகாப்பு அமைச்சர் செர்ஜி இவனோவின் மகன் சம்பந்தப்பட்ட சாலை விபத்து குறித்ததாகும், இந்த விபத்தில் ஒரு பெண் இறந்து விட்டிருந்தார். எகோ மோஸ்க்வி வானொலியில் 23 நவம்பர் அன்று ரோமனோவா இந்த தணிக்கை விஷயம் பற்றி குற்றம் சாட்டியிருந்தார் - அடுத்த நாள் அவரை சானலுக்குள் நுழைய வேண்டாம் என்று ஓர்ட்ஸோனிகிட்ஸெ தடை செய்து விட்டார். இரண்டாவது தடை செய்யப்பட்ட செய்தி, மத்திய மாஸ்கோவில் சுராப் செரிடெலி 15 மில்லியன் அமெரிக்க டாலர் செலவில் சர்ச் மற்றும் கடிகார கோபுரம் கட்டுவது குறித்த செய்தியாகும் என சர்வதேச பத்திரிகை நிறுவனம் தனது 2005 அறிக்கையில் தெரிவித்தது.
எகோ ஆஃப் மாஸ்கோ வானொலிக்கு ஓர்ட்ஸோனிகிட்ஸெ அளித்த ஒரு பேட்டியில், ரென் தொலைக்காட்சியின் செய்திகள் குறைவான தரமதிப்பீடுகளைப் பெற்றதால் இரவு செய்தி ஒளிபரப்புகளில் பிற செய்தித் தொகுப்பாளர்களையும் முயற்சித்துப் பார்க்க நிர்வாகம் முடிவு செய்திருந்ததாக தெரிவித்தார். “தவிரவும் ஒரு நபரே வாரத்தின் எல்லா நாளும் இரவு செய்தி ஒளிபரப்பை தொகுப்பது என்பது கடினமானது. அவர்கள் நோயுற்றது போல் உணரக் கூடும்” என்று அவர் மேலும் தெரிவித்தார்.
ரோமனோவாவுக்கு ஆதரவாக, அவரது சக செய்தியாளர்கள் பலரும் 2005 டிசம்பரில் சானலை விட்டு விலகினர். செய்திப் பிரிவு தலைவரும் சானல் துணை இயக்குநருமான யெலனா ஃபெடரோவா ரேடியோ லிபர்டி ரஷ்யன் சர்வீஸ்க்கு (ரேடியோ ஸ்வோபோடா ) கூறுகையில் தான் ராஜினாமா செய்த காரணத்தை விளக்கினார். "நிகழ்ச்சி உள்ளடக்கம் சம்பந்தமான ஏராளமான விஷயங்கள் என்னைக் கடந்து சென்றிருக்கின்றன. ஒரு செய்தியாளராக என்னால் அவற்றை சகித்துக் கொள்ள முடியவில்லை, அத்துடன் ஒன்றி வாழ முடியவில்லை” என்று 5 டிசம்பர் 2005 அன்று அரசு செய்தி நிறுவனமான RIA நோவோஸ்டி ஊடகத்திற்கு அளித்த நேர்காணலில் அவர் கூறினார்.  படத்தொகுப்பாளர் ஓல்கா ஷோரினா மற்றும் நிகழ்ச்சித் தயாரிப்பாளர் டட்யானா கோலோகோவா ஆகியோரும் சானலை விட்டு விலகத் திட்டமிட்டிருந்தனர்; தங்களது தொழில்முறைக் கடமைகளை நிறைவேற்றுவது சாத்தியமில்லாமல் ஆகியிருப்பதாய் அவர்கள் தெரிவித்தனர்.
வழக்கமான நிகழ்ச்சிகள்
பல்வேறு உயர் ரக திரைப்படங்களைத் தயாரித்திருக்கும் இந்த நிறுவனம் (2003 ஆம் ஆண்டு தயாரித்த தங்க சிங்கம் விருது வென்ற வோஸ்வ்ராஸ்செனியே என்னும் திரைப்படம் இதில் குறிப்பிடத்தக்கது) ஒரு நிகழ்ச்சித் தயாரிப்பு நிறுவனமாக தொடர்ந்து இருந்து வருகிறது. ஏராளமான தொலைக்காட்சித் தொடர்கள் உட்பட இந்த வலைப்பின்னலின் வழக்கமான நிகழ்ச்சிகள் அநேகத்தை இது தயாரித்துத் தருகிறது. அத்தொடர்கள்:
விலைக்கு வாங்கிய நிகழ்ச்சிகளையும் ரென் தொலைக்காட்சி ஒளிபரப்புகிறது. அவற்றில் சில பின்வருமாறு:
வாங்கிய/உரிமம் பெற்ற தற்போதைய நிகழ்ச்சிகள்:
புற இணைப்புகள்
பகுப்பு:உருசியத் தொலைக்காட்சி நிலையங்கள்
2-நாப்தலீன்தயோல்
தயாரிப்பு
தயோகார்பமேட்டைப் பயன்படுத்தி நாப்தாலில் இருந்து நியுமான் – குவார்ட் மறுசீராக்கல் வினையின் மூலம் 2-நாப்தலீன்தயோல் தயாரிக்கப்படுகிறது.
வினைகள்
கட்டமைப்பின் 1 மற்றும் 3 ஆம் நிலைகளில் இலித்தியமேற்ற வினைக்கு 2-நாப்தலீன்தயோல் உட்படுகிறது.
பயன்கள்
நறுமணச்சுவையூட்டும் வேதிப்பொருளாக 2-நாப்தலீன்தயோல் பயன்படுத்தப்படுகிறது.
மேற்கோள்கள்
பகுப்பு:தயோல்கள் பகுப்பு:நாப்தலீன்கள்
காட்டுப்பரூர் ஊராட்சி
காட்டுப்பரூர் ஊராட்சி (Kattuparur Gram Panchayat), தமிழ்நாட்டின் கடலூர் மாவட்டத்தில் உள்ள விருத்தாசலம் வட்டாரத்தில் அமைந்துள்ளது. இந்த ஊராட்சி, விருத்தாசலம் சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1383 பேர் ஆவர். இவர்களில் பெண்கள் 696 பேரும் ஆண்கள் 687 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சாமுவேல் ஜோன்சன்
சாமுவேல் ஜோன்சன் (Samuel Johnson, 18 செப்டம்பர் 1709 – 13 திசம்பர் 1784) என்பவர் ஆங்கிலேய இலக்கியத்துக்குப் பெரும் பங்காற்றிய ஆங்கிலேயக் கவிஞரும், எழுத்தாளரும், கட்டுரையாளரும், இலக்கியத் திறனாய்வாளரும், வாழ்க்கை வரலாற்றாளரும், இதழாசிரியரும், அகராதியியலாளரும் ஆவார். இவரது அகராதி 1755 ஆம் ஆண்டில் வெளியானது.
இங்கிலாந்தின் லிக்ஃபீல்டு என்ற இடத்தில் பிறந்த ஜோன்சன் ஆக்சுபோர்டு பெம்புரோக் கல்லூரியில் கல்வி பயின்றார். ஆனாலும், பண உதவி கிடைக்காமையால், ஓராண்டில் படிப்பை இடைநிறுத்தி, பாடசாலை ஆசிரியராக இலண்டனில் பணியாற்றினார். அங்கு அவர் Gentleman's Magazine என்ற இதழை வெளியிட்டார். 1755 ஆம் ஆண்டில் ஜோன்சனின் ஆங்கில அகராதியை வெளியிட்டார். இவ்வகராதி பெரும் வரவேற்பைப் பெற்றது. 150 ஆண்டுகளின் பின்னர் "ஆக்சுபோர்டு ஆங்கில அகராதி" வெளிவரும் வரை, ஜான்சனின் அகராதியே பிரித்தானியாவில் முதன்மை அகராதியாக விளங்கி வந்தது.
வெளி இணைப்புகள்
பகுப்பு:1709 பிறப்புகள் பகுப்பு:1784 இறப்புகள் பகுப்பு:ஆங்கிலேய எழுத்தாளர்கள் பகுப்பு:அகராதியியலாளர்கள் பகுப்பு:ஆங்கிலக் கவிஞர்கள்
எ.கோ. அரிகுமார்
'''எ.கோ. அரிகுமார்' (E.Harikumar'') இந்தியாவின் கேரள மாநிலத்தைச் சேர்ந்த மலையாள மொழி புதின ஆசிரியர் மற்றும் சிறுகதை எழுத்தாளர் ஆவார். இவர் 1943ஆம் ஆன்டு சூலை மாதம் 13ஆம் நாளன்று கோழிக்கோடு மற்றும் கொச்சிக்கு இடையில் அமைந்துள்ள கடலோர நகரமான பொன்னானியில் பிறந்தார். அரிகுமாரின் பெற்றோர் பிரபல கவிஞரும் நாடக ஆசிரியருமான எடசேரி கோவிந்தன் நாயர் மற்றும் ஈ. சானகி அம்மா ஆகியோராவர். இவரது தாயாரும் ஆரம்ப காலங்களில் கவிதைகள் மற்றும் கதைகளை எழுதியவராவார்.
அரிகுமார் கேரள அரசாங்கத்தின் கலாச்சாரத் துறையின் கீழ் இயங்கிவரும் முன்னணி இலக்கிய நிறுவனமான கேரள சாகித்ய அகாதமியின் உறுப்பினராக 1998 முதல் 2006 வரை இரண்டு முறை இருந்தார்.
இறப்பு
இவர் மார்ச் 24, 2020 அன்று இறந்தார்.
மேற்கோள்கள்
பகுப்பு:1943 பிறப்புகள் பகுப்பு:2020 இறப்புகள் பகுப்பு:மலையாள எழுத்தாளர்கள் பகுப்பு:மலப்புறம் மாவட்ட நபர்கள் பகுப்பு:சாகித்திய அகாதமி விருது பெற்ற மலையாள எழுத்தாளர்கள் பகுப்பு:கேரள எழுத்தாளர்கள்
காரைக்கால் தெற்கு சட்டமன்றத் தொகுதி
, புதுச்சேரி சட்டமன்றத்துக்கான தொகுதியாகும். இது புதுச்சேரி மக்களவைத் தொகுதிக்கு உட்பட்டது.
பகுதிகள்
இந்த தொகுதியில் காரைக்கால் மாவட்டத்தின் சில பகுதிகள் உள்ளன. அவை:
சான்றுகள்
பகுப்பு:புதுச்சேரி சட்டமன்றத் தொகுதிகள் பகுப்பு:காரைக்கால் மாவட்டம்
சாந்தனவேணுகோபாலபுரம் ஊராட்சி
சந்தானவேணுகோபாலபுரம் ஊராட்சி (Santhavnaenugopalapuram Gram Panchayat), தமிழ்நாட்டின் திருவள்ளூர் மாவட்டத்தில் உள்ள ஆர் கே பேட்டை வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2745 ஆகும். இவர்களில் பெண்கள் 1354 பேரும் ஆண்கள் 1391 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முள்ளுக்குடி ஊராட்சி
முள்ளுக்குடி ஊராட்சி (Mullukudi Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருப்பனந்தாள் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும் இந்த ஊர் தஞ்சாவூர் மாவட்டதில் கடைசி ஊராகும் .இதன் அருகில் மயிலாடுதுறை மாவட்டத்தின் குத்தாலம் அமைந்துள்ளது.முள்ளுக்குடி ஊராட்சியில் உள்ள வேலுரில் கதிராமங்கலம் - பந்தநல்லுரை இணைக்கும் நெடுஞ்சாலை செல்கிறது .இந்த சாலையின் வழியாக திருப்பனந்தாள், வைத்திஸ்வரன்கோவில். கதிராமங்கலம் வனதுர்க்கை கோவிலுக்கு போகலாம். .இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2028 ஆகும். இவர்களில் பெண்கள் 987 பேரும் ஆண்கள் 1041 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
முள்ளுக்குடி ஊரானது குத்தாலம்- வேலூர் சாலையில் அமைந்துள்ளது.இந்த ஊரில் புகழ்பெற்ற வரதராஜ பெருமாள் கோவில் உள்ளது.இத்திருகோயில் திருவாடுதுறை ஆதினம் கீழ் செயல்படுகிறது மற்றும் இந்த ஊரில் தொடக்கப்பள்ளி அமைந்துள்ளது.மற்றும் இந்த ஊரில் துணை மின் நிலையம் அமைந்துள்ளது.இந்த துணைமின் நிலையத்தில் சுற்று வட்டார கிராம பகுதிக்கு மின்சாரம் வழங்கப்படுகிறது.அதிக அளவில் விவசாயம் செய்யப்படுகிறது.நெல் கொள்முதல் நிலையம் அமைந்துள்ளது.
வேலூர் ஊர் கதிராமங்கம் - பந்தநல்லூர் சாலையில் அமைந்துள்ளது.இந்த ஊரில் இருந்து மயிலாடுதுறை,கும்பகோணம்,குத்தாலம்,ஆடுதுறை,திருப்பனந்தாள்,பந்தநல்லூர் ,திருலோகி செல்வதற்கு பேருந்து வசதிகள் உள்ளன.இந்த ஊரில் ஊராட்சி ஒன்றிய தொடக்கப்பள்ளி உள்ளது.மற்றும் இந்த ஊரில் மகா மாரியம்மன் ஆலயம் ,காளியம்மன் ஆலயம் சிவன் ஆலயம்,பெருமாள் ஆலயமும் அமைந்துள்து.இந்த ஊரில் பிரதான தொழில் விவசாயம் ஆகும்.நெல் அதிக அளவில் பயிரிடப்படுகிறது.இந்த ஊரில் பழவாறு ஆறு ஒன்று செல்கிறது.நெல் கொள்முதல் நிலையம் வேலூர் புது ரோடு என்ற இடத்தில் அமைந்துள்ளது.
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
விசுவநாதன் ஆனந்த்
விசுவநாதன் ஆனந்த் (ஆங்கில மொழி: Viswanathan Anand, பிறப்பு: திசம்பர் 11, 1969, மயிலாடுதுறை, இந்தியா),ஓர் இந்திய சதுரங்க கிராண்ட்மாஸ்டர் மற்றும் முன்னாள் உலக சதுரங்க வாகையாளர் ஆவார். இவர் உலக சதுரங்க வாகையாளர் பட்டத்தை ஐந்து முறை வென்றுள்ளார். உலக சதுரங்க வரலாற்றில் பிடே தரப்பட்டியலில் 2800 ஈலோ புள்ளிகளைத் எட்டிய வெகு சிலருள் ஆனந்தும் ஒருவர். இம்மைல்கல்லை இவர் ஏப்ரல் 2006இல் அடைந்தார். இவர் 25 ஆண்டுகளுக்கும் மேலாக உலக சதுரங்கத்தில் தனது ஆதிக்கத்தை செலுத்தி வந்துள்ளார்.
தொடக்க வாழ்க்கையும் கல்வியும்
விசுவநாதன் ஆனந்த் 1969 ஆம் ஆண்டு திசம்பர் 11 ஆம் தேதி சென்னையில் பிறந்தார். இவரது தந்தை, கிருஷ்ணமூர்த்தி விசுவநாதன், பீகாரில் உள்ள ஜமால்பூரில் கல்வி பெற்று பின்னர் தெற்கு ரயில்வேயின் பொது மேலாளராக பணியாற்றினார். இவரது தாயார் சுசீலா ஒரு இல்லத்தரசி ஆவார்.அவர் ஒரு சதுரங்க ஆர்வலராகவும், செல்வாக்கு மிக்க சமூக ஆர்வலராகவும் இருந்தார். ஆனந்த் அவரது பெற்றோருக்கு மூன்றாவது குழந்தையாகப் பிறந்தார். இவரது சகோதரர் சிவக்குமார், இந்தியாவில் உள்ள குரோம்ப்டன் கிரீவ்ஸில் மேலாளராக உள்ளார். இவரது சகோதரி அனுராதா மிச்சிகன் பல்கலைக்கழகத்தில் பேராசிரியராக உள்ளார். இவர் தனது சகோதரியை விட 11 வயது இளையவராகவும் மற்றும் சகோதரனை விட 13 வயது இளையவராகவும் இருக்கிறார்.
ஆனந்த் தனது ஆறாவது வயதில் இருந்து தனது தாயிடமிருந்து சதுரங்கம் கற்கத் தொடங்கினார். இவரது தந்தை பிலிப்பைன்ஸ் தேசிய இரயில்வேயில் ஆலோசகராக ஒப்பந்தம் செய்யப்பட்டபோது, ஆனந்த் தனது பெற்றோருடன் 1978 முதல் 80கள் வரை மணிலாவில் வாழ்ந்தார். அப்போதே அவர் சதுரங்க விளையாட்டின் நுணுக்கங்களைக் கற்றுக்கொண்டார்.
ஆனந்த், சென்னை எழும்பூரில் உள்ள டான் போஸ்கோ மெட்ரிகுலேஷன் மேல்நிலைப் பள்ளியில் பள்ளிக் கல்வியை முடித்தார். சென்னை லயோலா கல்லூரியில் வணிகவியல் இளங்கலைப் பட்டம் பெற்றார்.
தனிப்பட்ட வாழ்க்கை
ஆனந்த் 1996 இல் அருணாவை மணந்தார். அவரது மகன் அகில் ஆனந்த், 9 ஏப்ரல் 2011 அன்று பிறந்தார். ஆனந்த் இந்து சமயத்தைச் சேர்ந்தவர் ஆவார். அவர், கோவில்களில் உள்ள அமைதியையும், மகிழ்ச்சியான சூழலையும் ரசிப்பதற்காக கோவில்களுக்கு செல்வதாக குறிப்பிட்டுள்ளார். மேலும், தனது தினசரி பிரார்த்தனைகள், கவனம் சிதறாமல் சதுரங்கம் விளையாட உதவும் "உயர்ந்த மனநிலையை" அடைய உதவியதாகவும் கூறியுள்ளார். நூல்கள் வாசிப்பது, நீச்சல் மற்றும் இசை கேட்பது அவரது பொழுதுபோக்குகள் ஆகும்.
ஆனந்த், அரசியல் மற்றும் உளவியல் சூழ்ச்சிகளைத் தவிர்த்து, தனது விளையாட்டில் மட்டும் கவனம் செலுத்துபவர் என்ற நற்பெயரை பெற்றுள்ளார். ஆனந்தின் வாழ்நாள் போட்டியாளர்காளான காஸ்பரொவ், கிராம்னிக் மற்றும் கார்ல்சன், 2010 உலக சதுரங்க வாகையாளர் போட்டியின் தயாரிப்பில் இவருக்கு உதவினர் என்பது அவரின் நற்பெயருக்கு சான்றாக இருக்கிறது. ஆனந்த் 'மதராஸின் புலி' என்றும் அழைக்கப்படுகிறார்.
ஆனந்தின் குடியுரிமை குறித்த குழப்பம் காரணமாக ஹைதராபாத் பல்கலைக்கழகத்தில் இருந்து அவருக்கு கவுரவ டாக்டர் பட்டம் மறுக்கப்பட்டது; இந்திய மனிதவள மேம்பாட்டுத் துறை அமைச்சர் கபில் சிபல் பின்னர் மன்னிப்புக் கேட்டுக் கொண்டு, "ஆனந்த் தனக்கு நேரம் கிடைக்கும் போது பட்டத்தை ஏற்க ஒப்புக்கொண்டதால் இந்த விஷயத்தில் எந்தப் பிரச்சினையும் இல்லை" என்றார். தி இந்துவின் கூற்றுப்படி, ஆனந்த் இறுதியாக டாக்டர் பட்டத்தை ஏற்க மறுத்துவிட்டார்.
சதுரங்கமும் ஆனந்தும்
உலக சதுரங்க அரங்கிலும், குறிப்பாக இந்திய சதுரங்க அரங்கிலும்  விஸ்வநாதன் ஆனந்த் மிகவும் குறிப்பிடத்தக்கவர் ஆவார். அவர் தனது 14 வயதில் இந்திய கீழ் இளையோருக்கான(sub-junior) சதுரங்க சாம்பியன் போட்டியில் 9/9 புள்ளிகள்பெற்று வெற்றி வீரரானார். 15 வயதில் 1984இல் சர்வதேச மாஸ்டர் பட்டத்தினைப் பெற்றார். 16 வயதில் தேசிய வெற்றிவீரரானார். இவர் ஆட்டங்களை வேகமாக ஆடி மின்னல் மைந்தன் (lightning kid) என்ற பட்டப் பெயரையும் பெற்றார். உலக இளநிலை சதுரங்க வாகையாளர் (1987-இல்) என்ற பெருமையை அடைந்த முதல் இந்தியரும் ஆனந்தே. விஷி எனச் செல்லமாக இவரது நண்பர்களால் சில சமயம் அழைக்கப் படுகின்றார்.
2008
இவர் முன்னாள் உலக வெற்றிவீரர் விளாடிமிர் கிராம்னிக்குடன் 2008 அக்டோபரில் நடந்த போட்டியில் வெற்றி பெற்று உலக வெற்றிவீரர் பட்டத்தை தக்கவைத்துக்கொண்டார்.
உலக சதுரங்க வாகையாளர் 2010
பல்கேரியாவின் தலைநகர் சோபியா உலகச் சதுரங்கப் போட்டியின் வெற்றிவீரர்
பீடே உலக சதுரங்க வாகையாளர் 2000
வெல்வதற்கான வாய்ப்புக்களை மயிரிழையில் நழுவவிட்ட ஆனந்த், இறுதியாக 2000ஆம் ஆண்டில் தெகரானில் அலெக்சி சிறோவ் என்ற எசுப்பானிய வீரரை 3.5 - 0.5 என்ற புள்ளிக்கணக்கில் தோற்கடித்ததன் மூலம் உலக சதுரங்கப் போட்டியில் வெற்றி பெற்ற முதல் இந்தியன் என்ற பெருமையைப் பெற்றார். எனினும், 2002-இல் நடந்த அரை இறுதிப் போட்டியில் வாசிலி இவான்ச்சுக்கிடம் தோற்றதனால் இப்பட்டத்தை இழந்தார்.
உலக சதுரங்க வாகையாளர் 2007
ஆனந்த் மெக்சிகோ நகரில் செப்டம்பர் 2007 இல் இடம்பெற்ற உலக சதுரங்கப் போட்டிகளில் பங்குபெற்றார். செப்டம்பர் 29, 2007 இல் இடம்பெற்ற இறுதிப் போட்டிகளில் 9/14 புள்ளிகள் பெற்று மறுப்பிற்கிடமில்லாத உலக சதுரங்க வாகையாளர் ஆனார்.
உலக சதுரங்க வாகையாளர் 2010
ஏப்ரல் - மேயில் நடைபெற்ற போட்டியில் பல்கேரியாவின் வெசலின் டோபலோவை 6.5 - 5.5 என்ற புள்ளிக்கணக்கில், கடைசி ஆட்டத்தை வென்றதன் மூலம், ஆனந்த் உலக சதுரங்க வாகையாளர் பட்டத்தைத் தக்கவைத்துக் கொண்டார். இதுவரை ஆனந்த் பெற்ற நான்காவது வாகையாளர் பட்டம் இது.
உலக சதுரங்க வாகையாளர் 2012
உருசியத் தலைநகர் மாஸ்கோவில் நடைபெற்ற போட்டியில் இசுரேலின் போரிசு கெல்பண்டை (Boris Gelfand) சமன்முறி ஆட்டத்தில் வீழ்த்தி ஐந்தாவது முறையாக உலக சதுரங்க வாகையாளர் பட்டத்தை வென்றார்.
உலக அதிவேக சதுரங்க வெற்றிவீரர்
அக்டோபர் 2003 இல் பிடே ஊடாக அதிவேக சதுரங்க வெற்றிவீரர் பட்டத்தை வென்றார்.
வெளியிணைப்புகள்
பகுப்பு:இந்திய சதுரங்க வீரர்கள் பகுப்பு:தமிழ் விளையாட்டு வீரர்கள் பகுப்பு:1969 பிறப்புகள் பகுப்பு:பத்ம பூசண் விருது பெற்ற தமிழர்கள் பகுப்பு:பத்ம விபூசண் விருது பெற்ற தமிழர்கள் பகுப்பு:அருச்சுனா விருது பெற்ற தமிழர்கள் பகுப்பு:பத்மசிறீ விருது பெற்ற தமிழர்கள் பகுப்பு:ராஜீவ் காந்தி கேல் ரத்னா விருது பெற்றவர்கள் பகுப்பு:நாகப்பட்டினம் மாவட்ட நபர்கள் பகுப்பு:வாழும் நபர்கள் பகுப்பு:தமிழக சதுரங்க வீரர்கள் பகுப்பு:சதுரங்க கிராண்டு மாசுட்டர்கள் பகுப்பு:சென்னை சதுரங்க வீரர்கள்
வாரும் தூய ஆவியே
வாரும் தூய ஆவியே என்பது கத்தோலிக்க திருச்சபையில் தூய ஆவியாரை நோக்கி சொல்லப்படும் செபமாகும். கத்தோலிக்க திருச்சபையின் மறைக்கல்விநூல் எண். 2670–2672இல் இச்செபத்தைக்குறித்து விவரிக்கின்றது.
மேற்கோள்கள்
பகுப்பு:தூய ஆவி பகுப்பு:கிறித்தவ இறைவேண்டல்கள்
பனிவிரிப்பு
இறுதியாக இருந்த பனியாற்றுக் காலத்தில், இப்படியான பனிவிருப்புக்கள் வட அமெரிக்கா, தென் அமெரிக்கா, வட ஐரோப்பா போன்ற இடங்களில் காணப்பட்டது. ஆனால் தற்போது அன்டார்ட்டிகாவிலும், கிரீன்லாந்திலும் மட்டுமே பனிவிருப்புக்கள் எஞ்சியுள்ளன.
பனிவிரிப்பின் மேற்பரப்பு குளிராக இருப்பினும், அதன் அடிப்பகுதி புவிவெப்பம் காரணமாக இளம்சூட்டுடன் இருக்கும். பனி உருகும் இடங்களில், உருகியோடும் நீரானது பனிவிரிப்பில் உராய்வை நீக்குவதனால், மேலும் வேகத்துடன் உருகி ஓட ஆரம்பிக்கும். இதனால், வேகமாக ஓடும் கால்வாய்கள் தோன்றும். இவை பனியோடைகள் (Ice stream) என அழைக்கப்படும். பனித்திணிவின் தடித்த ஒரு பகுதியானது, கடலில் மிதக்குமாயின் அது பனியடுக்கு (Ice shelf) எனப்படும்.
அன்டார்ட்டிகா பனிவிரிப்பு
அன்டார்ட்டிகா கண்டத்தில் இருக்கும் இவ்வாறான பனிவிரிப்பை செயற்கைக் கோள்கள் எடுத்த படங்களின் மூலம் பார்க்க முடிகின்றது. இது கண்ட பனியாறு (continental glacier) எனவும் அழைக்கப்படுகின்றது. அன்டார்ட்டிகாவிலுள்ள பனிவிரிப்பே, புவியிலுள்ள மிகப்பெரிய தனியான பனித்திணிவாகும். இந்த பனி விரிப்பானது 14 மில்லியன் கி.மீ2 பரப்பளவையும், 30 மில்லியன் கி.மீ3 பனியையும் கொண்டது. புவி மேற்பரப்பிலுள்ள 90 % மான தூயநீர் இந்த பனிப்பரப்பிலேயே உள்ளதாகவும், இது முழுவதும் உருகினால், கடல்மட்டம் 61.1 மீட்டரால் அதிகரிக்கும் எனவும் கணிக்கப்பட்டுள்ளது. 1957 ஆ ஆண்டு முதல், ஒவ்வொரு 10 ஆண்டுகளிலும், அந்தக் கண்டத்தில் சராசரி புவி மேற்பரப்பு வெப்பநிலை 0.05°C ஐ விட அதிகமாக அதிகரித்து வருவதாக அறியப்படுகின்றது.
கிரீன்லாந்து பனிவிரிப்பு
கிரீன்லாந்தின் 82 % மான மேற்பரப்பை பனிவிரிப்பு நிறைத்துள்ளது. இது உருகினால் கடல் மட்டம் 7.2 மீட்டரால் அதிகரிக்கும் எனக் கணக்கிடப்பட்டுள்ளது. அத்துடன் ஆண்டொன்றுக்கு 239 கி.மீ3 அளவு பனி உருகுவதாகக் கணக்கிடப்பட்டுள்ளது. ஆகஸ்ட் 2006 இல் பிபிசி வெளியிட்ட ஒரு செய்தி அறிக்கையின்படி, தேசிய வானூர்தியியல் மற்றும் விண்வெளி நிர்வாகத்தினால், 2002 ஆம் ஆண்டில் ஏவப்பட்ட, புவியீர்ப்பு மீட்சி, காலநிலை கள ஆய்வுக்கான (GRACE=Gravity Recovery and Climate Experiment) செயற்கைக்கோளின் அளவீடுகளிலிருந்து இந்தக் கணிப்பீடு பெறப்பட்டது.
மேற்கோள்கள்
பகுப்பு:பனி
தோலிசைக் கருவிகள்
தோலிசை வாத்தியங்கள் என்பது விலங்குகளின் தோல்களால் ஆன இசைக் கருவிகள் ஆகும். தோலிசைக் கருவிகளில், இந்துக் கோயில் விழாக்களில் முக்கிய இடம் பிடித்திருப்பது உடுக்கை, முரசு, மிருதங்கம் மற்றும் தவில் மற்றும் மத்தளம் ஆகும். பிற தோலிசைக் கருவிகள் வருமாறு:
வெளி இணைப்புகள்
தோலிசைக் கருவிகள் பகுப்பு:தோற் கருவிகள் பகுப்பு:இந்திய இசைக்கருவிகள் பகுப்பு:தமிழர் இசைக்கருவிகள்
நேபாள நாடாளுமன்றம்
நேபாள கூட்டாச்சி நாடாளுமன்றம் (Federal Parliament of Nepal) கூட்டாச்சி தத்துவத்தின் படி நிறுவப்பட்ட நேபாளத்தின் உயர் அதிகாரம் படைத்த மக்கள் பிரதிநிதிகளின் அமைப்பாகும்.
நேபாள நாடாளுமன்றம், தேசிய சபை, (மேலவை) மற்றும் பிரதிநிதிகள் சபை (கீழவை) எனும் ஈரவைகள் கொண்டது.
நாடாளுமன்றத்தின் அமைப்பும் & பதவிக் காலமும்
2015 நேபாள அரசியலமைப்புச் சட்டத்தின் படி, நாடாளுமன்றம் ஈரவைகள் கொண்டது.
இந்த 59 உறுப்பினர்களில் 3 உறுப்பினர்கள் நேபாளக் குடியரசுத் தலைவரால் நியமிக்கப்படுகிறார். மீதமுள்ள 56 உறுப்பினரகள் ஏழு மாநிலங்களின் சட்டமன்ற உறுப்பினர்கள் மற்றும் உள்ளாட்சி அமைப்புகளின் மேயர் மற்றும் துணை மேயர்களால் நேரடியாகத் தேர்ந்தெடுக்கப்படுகின்றனர். ஏழு மாநிலத்திலிருந்து எட்டு உறுப்பினர்கள் வீதம் தேர்ந்தெடுக்கப்படுகின்றனர். ஒரு மாநிலத்திலிருந்து தேர்ந்தேடுக்கப்படும் எட்டு உறுப்பினர்களில் மூன்று பெண்களுக்கு மற்றும் ஒரு தலித் அல்லது மாற்றுத் திறனாளிகளுக்கு இட ஒதுக்கீடு வழங்கப்பட்டுள்ளது.
வரலாறு
2002ல் நேபாளத்தின் முன்னாள் நாடாளுமன்றம், மாவோயிஸ்ட் தீவிரவாதிகளின் நாடளாவிய கலவரங்களை அடக்க இயலாதபடியால், நேபாள மன்னர் ஞானேந்திரா, நாடாளுமன்றத்தை 2002ல் கலைத்தார்.
2006 நேபாள ஜனநாயகப் போராட்டத்தின் விளைவாக, கலைக்கப்பட்ட நாடாளுமன்றத்தை நேபாள மன்னர் மீண்டும் நிறுவ அனுமதித்தார். கட்க பிரசாத் சர்மா ஒளி நேபாளத்தின் பிரதம அமைச்சராக தேர்ந்தெடுக்கப்பட்டார்.
15 சனவரி 2007ல் நாடாளுமன்றம் கலைக்கப்பட்டு, ஏப்ரல் 2008ல், 330 உறுப்பினர்கள் கொண்ட இடைக்கால இடைக்கால அரசியலமைப்பு நிர்ணயமன்றம் அமைக்கப்பட்டது.
28 மே 2008ல் நேபாள இடைக்கால் அரசியலமைப்பு நிர்ணயமன்றம், நேபாளத்தின் 238 ஆண்டு கால மன்னராட்சி முறை ஒழிக்கப்பட்டு, குடியாட்சி முறை நடைமுறைப்படுத்தப்பட்டது.
கெடு காலமான இரண்டு ஆண்டு காலத்தில் அரசியலமைப்பு நிர்ணய மன்றம், நேபாளத்தின் புதிய அரசியலமைப்புச் சட்டத்தை இயற்றாத காரணத்தால், 27 மே 2012ல் கலைக்கப்பட்டது.
2013ல் நடைபெற்ற நேபாள நாடாளுமன்றத் தேர்தல் மூலம் தேர்ந்தெடுக்கப்பட்ட உறுப்பினர்களைக் கொண்டு இந்த இரண்டாவது புதிய அரசியலமைப்பு நிர்ணய மன்றம் அமைக்கப்பட்டது. இந்த அரசியலமைப்பு நிர்ணய மன்றம் இயற்றிய நேபாள அரசியலமைப்புச் சட்டம், 20 செப்டம்பர் 2015 அன்று முதல் நடைமுறைக்கு வந்ததது. நேபாள அரசியலமைப்பு நிர்ணய மன்றத்தின் பதவிக்காலம் 21 சனவரி 2018ல் முடிவடைந்தது. நேபாள அரசியலமைப்புச் சட்டம் 20 செப்டம்பர் 2015 அன்று முதல் நடைமுறைக்கு வந்ததது. இதன் மூலம் முந்தைய 2007ம் ஆண்டில் நடைமுறைப்படுத்தப்பட்ட தற்காலிக அரசியல் அமைப்பு நீக்கப்பட்டது. மேலும் நேபாள நாட்டு அரசை, நேபாள ஜனநாயக கூட்டாட்சிக் குடியரசு என பெயரிடப்பட்டு, சமயச் சார்பற்ற நாடாக அறிவிக்கப்பட்டது. நேபாள நாடாளுமன்றத்திற்கு 2017ல் நாடாளுமன்றத் தேர்தல் நடைபெற்றது. மக்களால் நேரடியாகவும் & விகிதாசாரப் பிரதிநிதித்துவத் தேர்தல் முறையிலும் தேர்வு பெற்ற பெரும்பான்மையான நாடாளுமன்ற உறுப்பினர்களின் ஆதரவுடன் கட்க பிரசாத் சர்மா ஒளி நேபாளத்தின் பிரதம அமைச்சராக பிப்ரவரி, 2018ல் தேர்ந்தெடுக்கப்பட்டார்.
டிசம்பர், 2020-இல் நேபாள பிரதமர் கட்க பிரசாத் சர்மா ஒளி தலைமையிலான அமைச்சரவை பரிந்துரையின் படி, 2020-இல் நேபாள நாடாளுமன்றத்தை குடியரசு தலைவர் கலைத்தார். இச்செயல் நேபாள அரசியலமைப்புச் சட்டத்திறு எதிரான செயல் என உச்ச நீதிமன்றத்தில் வழக்கு தொடுக்கப்பட்ட்து.
வெளி இணைப்புகள்
* * பகுப்பு:நேபாள நாடாளுமன்றம்
வாங்க பார்ட்னர் வாங்க
வாங்க பார்ட்னர் வாங்க 1994 இல் வெளிவந்த தமிழ்த் திரைப்படமாகும். விசு நடித்த இப்படத்தை ராம நாராயணன் இயக்கினார்.
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
பேரையம்பட்டி ஊராட்சி
பேரையம்பட்டி ஊராட்சி (Peraiyampatty Gram Panchayat), தமிழ்நாட்டின் மதுரை மாவட்டத்தில் உள்ள சேடபட்டி ஊராட்சி ஒன்றியத்தில் அமைந்துள்ளது. இந்த ஊராட்சி, உசிலம்பட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1953 ஆகும். இவர்களில் பெண்கள் 988 பேரும் ஆண்கள் 965 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பணம் பத்தும் செய்யும்
பணம் பத்தும் செய்யும் 1975 ஆம் ஆண்டு வெளிவந்த தமிழ்த் திரைப்படமாகும். ஜி. சுப்பிரமணிய ரெட்டியார் இயக்கத்தில் வெளிவந்த இத்திரைப்படத்தில் சோ, ரத்னா மற்றும் பலரும் நடித்துள்ளனர்.
சைனோடோன்டிஸ் இட்டூரி
சைனோடோன்ட்டிஸ் இட்டூரி (Synodontis iturii) தலைகீழான கெளுத்தி மீன்களில் ஓர் இனமாகும். காங்கோ சனநாயகக் குடியரசில் உள்ள இட்டூரி ஆற்றில் மட்டுமே இது காணப்படுகிறது. 1911 இல் இம்மீன் குறித்த விவரத்தினை முதன்முதலில் பிரான்சு இசுடைன்டாச்னர் விவரித்தார். இட்டூரி ஆற்றில் மட்டுமே காணப்படுவதால் இம்மீன் சிற்றினத்தின் பெயரானது இட்டூரி என வழங்கப்படுகிறது.
விளக்கம்
சினோடோன்டிஸ் பேரினத்தின் அனைத்து சிற்றினங்களைப் போல, ''சி. இட்டூரியின்'' தலையில் ஒரு தனித்துவமான குறுகிய, எலும்பு, வெளிப்புறமாகத் துருத்திக்கொண்டுள்ளது. இம்மீனில் மூன்று இணை பார்பல்கள் உள்ளன. மேக்சில்லரி பார்பல்கள் மேல் தாடையிலும் மேலும் இரண்டு இணை மண்டிபுலர் பார்பல்கள் கீழ் தாடையிலும் உள்ளன. கொழுப்பு துடுப்பு பெரியது மற்றும் வால் (காடல்) துடுப்பு, பிளவுபட்டது.
முதுகுபுற துடுப்புகளின் முன் விளிம்புகள் மற்றும் பெக்டோரல் துடுப்புகள் முதுகெலும்புகளால் கடினப்படுத்தப்பட்டுள்ளன. இந்த முள்ளெலும்புகள் உடலின் வலது கோணத்தில் உயர்த்தப்பட்டுத் தற்காப்பு நோக்கங்களுக்காகப் பயன்படுகிறது. இந்நோக்கத்திற்காக முதுகெலும்புடன் இணைக்கப்பட்ட பல சிறிய எலும்புகள் துணை வருகிறது. ஒரு முறை உயர்த்தப்படும் இந்த முட்களை, நுனியில் அழுத்தம் கொடுத்து மடிக்க முடியாது.
இந்த மீனின் மேல் தாடையின் முன்பகுதியில் ப்ரீமாக்ஸில்லரி டூத்பேட் அமைந்துள்ளது. இதில் குறுகிய, உளி வடிவ பற்கள் பல வரிசைகளில் உள்ளன. கீழ் தாடையில் அசையக்கூடிய பற்களானது நெகிழ்வான, தண்டு போன்ற அமைப்புடன் இணைக்கப்பட்டுள்ளன. இவை ஆங்கில எழுத்தான “எஸ்” வடிவிலான "கொக்கி" என அறியப்படுகிறது.
இந்த மீனின் அதிகபட்ச மொத்த நீளம் 20.5 cm எனவும், பொதுவாக, சினோடோன்டிஸ் இனத்தில் சம வயதுடைய ஆண் பெண்களை ஒப்பிடும்போது பெண் மீன்கள் ஆண்களை விடச் சற்று பெரியவை.
வாழ்விடம் மற்றும் நடத்தை
இவை, காங்கோ ஜனநாயகக் குடியரசான மாவாம்பியில் உள்ள இட்டூரி ஆற்றிலிருந்து மட்டுமே காணப்படுகின்றன. இம்மீன்கள் மனித நுகர்வுக்காக அறுவடை செய்யப்படுகிறது. இப்பகுதியில் அடிக்கடி நடைபெறும் போர், சுரங்க செயல்களால் நிகழும் காடழிப்பு, தங்கச் சுரங்கத்திற்காகத் திருப்பி விடப்பட்ட நீரோட்டம் முதலியன இந்த உயிரினங்களுக்கு பெரும் அச்சுறுத்தலாக உள்ளன.
இம்மீன்கள் பூச்சியின் இளம் உயிரிகள், பாசிகள், காஸ்ட்ரோபாட்கள், பைவால்வ்கள், கடற்பாசிகள், ஓட்டுமீன்கள் மற்றும் பிற மீன்களின் முட்டைகளை உணவாக உட்கொள்கின்றன. சினோடோன்டிஸின் பெரும்பாலான இனங்களின் இனப்பெருக்க முறைகள் குறித்து அறியப்படவில்லை. ஆனால் கருவுற்ற மீன்கள் இடும் கருமுட்டைகளின் எண்ணிக்கை குறித்து சிலதகவல்கள் உள்ளன. சினை விடுதல் பருவ வெள்ளப்பெருக்கு சூலை மற்றும் அக்டோபர் மாதங்களுக்கு இடையிலான ஏற்படுகிறது. இக்காலங்களில் ஆண் பெண் இணைகள் இணையாக ஒன்றாக நீந்தும் பழக்கமுடையன. மீனின் முதல் ஆண்டில் வளர்ச்சி விகிதம் அதிகமாகவும், பின்னர் வயது அதிகரிக்கும் போது குறைந்து காணப்படும்.
வெளி இணைப்புகள்
பகுப்பு:காங்கோ மக்களாட்சிக் குடியரசு பகுப்பு:மீன்கள்
வி. ஆர். லலிதாம்பிகா
வி.ஆர்.லலிதாம்பிகா (V. R. Lalithambika) (பிறப்பு 1962) இந்திய விண்வெளி ஆராய்ச்சி நிறுவனத்தில் (இஸ்ரோ) பணிபுரியும் இந்திய பொறியியலாளர் மற்றும் விஞ்ஞானி ஆவார். மேம்பட்ட துவக்கி தொழில்நுட்பங்களில் நிபுணரான இவர், 2022 க்குள் இந்திய விண்வெளி வீரர்களை விண்வெளிக்கு அனுப்புவதற்கான ககன்யான் பணிக்கு தலைமை தாங்குகிறார்.
ஆரம்ப கால வாழ்க்கை
லலிதாம்பிகா 1962 இல் இந்தியாவின் கேரளாவின் திருவனந்தபுரத்தில் பிறந்தார். தும்பா ராக்கெட் சோதனை மையம் அவரது வீட்டின் அருகாமையில் இருந்ததால், அவரது குழந்தை பருவத்திலிருந்தே, இஸ்ரோவை நோக்கி அவர் ஈர்க்கப்பட்டார். அறிவியலுக்கான அவரது வெளிப்பாடு மிக ஆரம்பத்திலேயே தொடங்கியது, ஏனெனில் அவரது தாத்தா, வில்லைகள், நுண்ணோக்கிகள் போன்ற துணைக்கருவிகளை வீட்டிலேயே தயாரித்து வந்தார், மேலும் இஸ்ரோவின் பணிகள் குறித்து அவ்வப்போதைய தகவல்களைப் பெற்று தனது அறிவைப் புதுப்பித்துக்கொண்டார். அவரது தாத்தா ஒரு கணிதவியலாளரும், வானியலாளரும் மற்றும் கொக்கை தயாரிப்பாளரும் ஆவார். அவரது தந்தையும் ஒரு பொறியியலாளர்.
லலிதாம்பிகை திருவனந்தபுரம் பொறியியல் கல்லூரியில் மின் பொறியியலில் இளங்கலைத் தொழில்நுட்பம் படித்தார். பின்னர் தனது பொறியியல் தொழில்நுட்பத்தில் முதுகலைப் பட்டத்தை கட்டுப்பாட்டு பொறியியலில் திருவனந்தபுரம் பொறியியல் கல்லூரியிலிருந்து பெற்றார். இஸ்ரோவில் சேருவதற்கு முன்பு அவர் இரண்டு கல்லூரிகளில் பணிபுரிந்தார். இஸ்ரோவுடன் பணிபுரியும் போது தனது முனைவர் பட்ட ஆய்வை மேற்கொண்டார்.
தொழில்
பெங்களூருவில் உள்ள இஸ்ரோ தலைமையகத்திற்குச் செல்வதற்கு முன்பு, திருவனந்தபுரத்தின் வி.எஸ்.எஸ்.சி.யில் துணை இயக்குநராக (கட்டுப்பாடு, வழிகாட்டுதல் மற்றும் உருவகப்படுத்துதல்) இருந்தார். 2022 க்குள் இந்திய விண்வெளி வீரர்களை விண்வெளியில் அனுப்பும் நோக்கம் கொண்ட இந்திய மனித விண்வெளி பயண திட்டத்தின் இயக்குநராக அவர் ககன்யான் பணிக்கு தலைமை தாங்குவார்.
விருதுகள்
அவருக்கு விண்வெளி தங்க பதக்கம் (2001), இஸ்ரோ தனிநபர் நன்மதிப்பு விருது மற்றும் இஸ்ரோ செயல்திறன் சிறப்பான விருது (2013) வழங்கப்பட்டது. ஏவுகணை வாகன தொழில்நுட்பத்தில் சிறந்து விளங்கியதற்காக ஆஸ்ட்ரோநாட்டிகல் சொசைட்டி ஆஃப் இந்தியா விருதையும் வென்றுள்ளார்.
தனிப்பட்ட வாழ்க்கை
அவர் ஒரு பொறியியலாளரை மணந்தார், அவருக்கு இரண்டு குழந்தைகள் உள்ளனர்.
குறிப்புகள்
பகுப்பு:மலையாள அறிவியலாளர்கள் பகுப்பு:1962 பிறப்புகள் பகுப்பு:வாழும் நபர்கள்
அடன்சோனியா கிரான்டிடியரி
அடன்சோனியா கிரான்டிடியரி (Adansonia grandidieri) (கிரான்டிடியரின் பாஓபாப்), மடகாஸ்கரின் மிகப்பெரிய மிகவும் புகழ்பெற்ற ஆறு பாஓபாப்களுள் ஒன்றாகும். இது தீவாய்ப்புள்ள இனமாகும். இது அடன்சோனியா என்ற பேரினத்தைச் சார்ந்தது. இது மடகாஸ்கரின் அகணிய உயிரி ஆகும். எ. கிரான்ட்டியரி (A. grandidieri) எனும் பெயர் ஃப்ரெஞ்சு தாவரவியலாளர் ஆல்ஃப்ரெட் கிரான்டிடியரின் (1836-1921) பெயரிலிருந்து வைக்கப்பட்டது.
அடிக்குறிப்புகள்
பகுப்பு:மரங்கள்
இந்தியத் தலைமை ஆளுநரின் நிர்வாகக் குழு
இந்தியத் தலைமை ஆளுநரின் நிர்வாகக் குழு (Viceroy's Executive Council), பிரித்தானிய இந்தியாவின் வைஸ்ராயின் தலைமையில் செயல்படும் குழு ஆகும். அமைச்சரவைப் போன்ற இந்நிர்வாகக் குழு, பிரித்தானிய இந்தியாவின் அரசுத் துறைகள் தொடர்பாக, இந்தியத் தலைமை ஆளுநருக்கு தேவையான ஆலோசனைகள் வழங்கும். இந்நிர்வாகக் குழு 1861 ஆண்டின் இந்திய கவுன்சில்கள் சட்டத்தின் படி, அமைக்கப்பட்டது.
வரலாறு
இந்திய அரசுச் சட்டம் 1858ன் படி, பிரித்தானிய இந்தியாவை நிர்வகிக்கும் பொறுப்பில் இருந்த பிரித்தானிய கிழக்கிந்திய கம்பெனியை கலைத்து விட்டு, ஆட்சி அதிகாரத்தை, பிரித்தானியப் பேரரசுக்கு மாற்றப்பட்டது. பிரித்தானியப் பேரரசின் சார்பாக, 1858ல் இந்திய துணைக்கண்டத்தின் ஆட்சி நிர்வாகத்தை மேற்கொள்ள வைஸ்ராயை நியமித்தனர். 1861 ஆண்டின் இந்திய கவுன்சில்கள் சட்டத்தின் படி, வங்காள மாகாண ஆளுநராக இருந்த இந்தியத் தலைமை ஆளுநர் எனப்படும் வைஸ்ராய்க்கு ஆட்சி நிர்வாகத்தில் ஆலோசனைகள் வழங்க ஐந்து பேர் கொண்ட அமைச்சரவை போன்ற நிர்வாகக் குழு அமைக்கப்பட்டது. இவ்வைந்து உறுப்பினர்களில் மூவரை, பிரித்தானிய இந்தியாவின் விவகாரங்களுக்கான பிரித்தானிய அமைச்சரும்,, இருவரை பிரித்தானியப் பேரரசரும் நியமிப்பர்
இவ்வைந்து நிர்வாகக் குழ உறுப்பினர்கள் உள்துறை, படைத்துறை, வருவாய்த்துறை, நீதித்துறை மற்றும் நிதித்துறைகளை கண்காணிப்பர். வைஸ்ராய் தலைமையிலான நிர்வாகக் குழுக் கூட்டங்களின் போது, இந்தியத் தலைமைப் படைத் தலைவர் சிறப்பு உறுப்பினராக கலந்து கொள்வார். 1861 இந்திய கவுன்சில்கள் சட்டத்தின் படி, நிர்வாகக் குழு எடுக்கும் முடிவுகளில், தலைமை ஆளுநர் தேவையான மாற்றங்கள் செய்ய அதிகாரம் உள்ளது.
பின்னர் 1869ல் நிர்வாகக் குழுவின் ஐந்து உறுப்பினர்களையும் நியமிக்கும் அதிகாரம் பிரித்தானியப் பேரரசருக்கு மாற்றப்பட்டது. 1874ல் பொதுப்பணித் துறையை நிர்வகிக்க ஆறாவதாக ஒரு புதிய நிர்வாகக் குழு உறுப்பினர் நியமிக்கப்பட்டார்.
1909 இந்திய அரசுச் சட்டத்தின் படி, ஒரு இந்தியரை, வைஸ்ராயின் நிர்வாகக் குழுவில் நியமிக்க, தலைமை ஆளுநருக்கு அதிகாரம் வழங்கப்பட்டது. இதன் படி சத்யேந்திர பிரசன்னோ சின்ஹா என்ற இந்தியர் முதன்முதலாக நிர்வாகக் குழுவில் தலைமை ஆளுநரால் நியமிக்கப்பட்டார்.
1919 இந்திய அரசுச் சட்டத்தின் படி, இந்தியத் தலைமை ஆளுநரின் நிர்வாகக் குழுவில் மூன்று இந்தியர்கள் நியமிக்கப்பட்டனர்.
நிர்வாகக் குழு விரிவாக்கம் 1941 மற்றும் 1942
8 ஆகஸ்டு 1940ல் இந்தியத் தலைமை ஆளுநாக இருந்த விக்டர் ஹோப், இரண்டாம் லின்லித்கொ பிரபு என்பவர், தலைமை ஆளுநரின் நிர்வாகக் குழுவில் கூடுதல் இந்தியர்களை உறுப்பினர்களாகச் சேர்க்க வேண்டும் என்ற கோரிக்கைக்கு, இந்திய தேசிய காங்கிரசு, அகில இந்திய முஸ்லீம் லீக் கட்சி மற்றும் இந்து மகாசபை போன்ற அரசியல் கட்சிகள் ஏற்றுக் கொள்ளவில்லை
இரண்டாம் உலகப் போரின் போது, போர் நடவடிக்கைகளை ஒருங்கிணைக்க, முப்பது பேர் கொண்ட தேசியப் பாதுகாப்புக் குழு நிறுவப்பட்டது. இக்குழுவில் சட்டமன்றங்கள் கொண்ட நான்கு இந்திய மாகாணங்கள் மற்றும் சுதேச சமஸ்தானங்களின் சார்பாக முப்பது உறுப்பினர்கள் தேர்வு செய்யப்பட்டனர்.
தலைமை ஆளுநரின் நிர்வாகக் குழுவில், 50 விழுக்காடு இசுலாமியர்கள் கொண்டாதாக இருக்க வேண்டும் என்ற கோரிக்கையை, அகில இந்திய முஸ்லீம் லீக் கட்சியின் தலைவர் முகமது அலி ஜின்னா முன் வைத்தார். ஆனால் இக்கோரிக்கையை தலைமை ஆளுநர் ஏற்கவில்லை.
2 சூலை 1942ல் வைஸ்ராயின் நிர்வாகக் குழு உறுப்பினர்களின் எண்ணிக்கையை பனிரெண்டிலிருந்து 15 ஆக உயர்த்தப்பட்டது.
இந்தியக் குடிமைப் பணி அதிகாரியும், இலண்டனில் தூதரக அதிகாரியாக இருந்த சர் மாலிக் பெரேஸ் கான் நூன் என்பவரை, தலைமை ஆளுநரின் நிர்வாகக் குழுவில் படைத்துறை உறுப்பினராக நியமிக்கப்பட்டார்.
சர் இராமசாமி முதலியார் மற்றும் ஜாம்நகர் மன்னர் திக்விஜய்சிங் ரஞ்சித்சிங் ஆகியோர் பிரித்தானியப் பேரரசின்  போர்க்குழுவில், பிரித்தானிய இந்தியாவின் சார்பாக பிரதிநிதிகளாக நியமிக்கப்பட்டனர்.
வைஸ்ராய் தலைமையிலான நிர்வாகக் குழு உறுப்பினர்கள்;
இடைக்கால அரசு
1946ல் அமைச்சரவையின் இந்தியாவுக்கான தூதுக்குழுவினர், இந்தியா இடைக்கால அரசில், வைஸ்ராய் மற்றும் தலைமைப் படைத் தலைவர் தவிர பிற துறை அமைச்சர்கள் அனைவரும் இந்தியர்களாக மட்டும் இருக்க வேண்டும் என பிரித்தானியப் பேரரசிடம்  வலியுறுத்தினர்.
இதன் படி, வைஸ்ராய் வேவல் பிரபு, இந்தியர்கள் அடங்கிய 14 பேர் கொண்ட நிர்வாகக் குழுவை அமைக்க இந்திய அரசியல் கட்சிக்களுக்கு அழைப்பு விடுத்தார்.
15 ஆகஸ்டு 1947 அன்று இடைக்கால அரசின் அதிகாரங்கள்  இந்திய ஒன்றியம் மற்றும் பாகிஸ்தான் ஒன்றியத்துடன் மாற்றப்பட்டது.
இதனையும் காண்க
பகுப்பு:பிரித்தானிய இந்தியா * பகுப்பு:இந்திய வரலாறு பகுப்பு:குடிமைப்பட்ட இந்தியா பகுப்பு:பிரித்தானிய இந்திய அரசு
நுண்ணறிவுச் சோதனைகள்
நுண்ணறிவு என்பது தொடர்ந்து வளர்ச்சியடையும் ஓர் ஆற்றல் என பினே கருதினார். வயதிற்கேற்ப நுண்ணறிவு வளரும் தன்மையுடையதால் ஒவ்வொரு வயதுக்கும் ஏற்ற வகையில் சோதனைகளை அமைத்துள்ளார் பினேயின் சோதனைகள் மூலம் கீழ்க்காணும் நுண்ணறிவுத் திறன்கள் அளவிடப்படுகின்றன.பொது உண்மைகள் பற்றிய அறிவு, சொற்களுக்குரிய விளக்கங்கள், படங்கள், சொற்கள் இவற்றிலுள்ள ஒற்றுமை - வேற்றுமைகள் அறிவும் திறன், நினைவுத்திறன், எளிய கணக்கறிவு ஆகியன அளவிடப்படுகின்றன. எளிய, படங்கள் வடிவங்களை வைத்துச் செய்யும் செயல் திறன் பினே சோதனையில் ஒவ்வொரு வயதிலும் எத்தகைய கேள்விகள் இடம் பெற்றுள்ளன என்பதை விளக்கும் சில மாதிரிக் கேள்விகள். மூன்று துளையிட்ட பலகை - வட்டமான, முக்கோள, சருதமான வடிவப்பொருள்களைச் சரியான துளையில் சரியாக வைத்தல். நினைவு கூர்தல் - மூன்று பொருள்களில் ஒன்றைக் காட்டி மறைத்தவுடன் அதன் பெயரைக் கூறச் செய்தல் ஒப்பிடுதல் - மரக்கரிக்கும் நிலக்கரிக்கும் உள்ள வேறுபாடு - 20 பழமொழிக்குப் பொருள் கூறல் - """"பதறிய காரியம் சிதறிப் போகும்"" - """" சித்திரமும் கைப்பழக்கம்"".
வெக்ஸலர் சோதனை
வெக்ஸலர் (1939 பிறகு 1955 மறுஆய்வு செய்து வெளியிட்ட) சோதனையை ஏழு வயது முதல் பதினாறு வயது வரையிலுள்ள மாணவர்களுக்குப் பயன்படுத்தி அவர்களின் நுண்ணறிவை அளவிட முடியும். இவரது நுண்ணறிவுச் சோதனைகளில் இரண்டு வகைச் சோதனைத் தொகுதிகள் அடங்கியுள்ளன. ஒன்று சொற்சோதனை (6வகை), மற்றொன்று செயற்சோதனை (5 வகை) என மொத்தம் 11 வகையான சோதனையாகும். சொற்சோதனை சொல்வழிச் சோதனைகளில் கிடைக்கம் மதிப்பெண் மற்றும் செயற்சோதனைகளில் கிடைக்கும் மதிப்பெண் ஆகியவற்றைக் கூட்டிக் கிடைக்கும் மதிப்பெண் ஒருவரின் நுண்ணறிவாக கருதப்படுகிறது. இது ஒரு தனியாள் சோதனையாகும். ஒவ்வொரு மாணவராக இச்சோதனையைச் செய்திடுவர். இச்சோதனை ஒன்றன்பின் ஒன்றாகத் தரப்படுகிறது. இச்சோதனையைச் செய்து முடிக்க 1மணி நேரம் தேவைப்படுகிறது.
பகுப்பு:மதுரை மாவட்ட ஆசிரியர்கள் தொடங்கிய கட்டுரைகள்
2-மெத்தில்-2-எப்டேன் தயோல்
2-மெத்தில்-2-எப்டேன் தயோல் (2-Methyl-2-heptanethiol) C8H18S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தயோல் வகை வேதிச் சேர்மம் என வகைப்படுத்தப்படும் இது வைக்கோல் நிறத்தில் நீர்மமாகக் காணப்படுகிறது. 2-மெத்தில்-2-எப்டேன் தயோல் வலிமையான அருவருப்பு வாசனையைக் கொண்டுள்ளது.
மசகு எண்ணெய் உடன் கூட்டுசேர் பொருளாகவும் பலபடி வேதியியலிலும் இச்சேர்மம் பயன்படுத்தப்படுகிறது. 1950 ஆம் ஆண்டில் எழுதப்பட்ட ஒரு கட்டுரையில் விவரிக்கப்பட்டுள்ளபடி, பெட்ரோலியத்திலிருந்து தொகுப்பு வினையில் உருவாக்கப்பட்ட மூவிணைய திறந்த சங்கிலி கார்பன் வகை மெர்காப்டன்களில் இதுவும் ஒன்றாகும். மசகு எண்ணெய் கூட்டு பொருட்கள், மிதவை தாது சேகரிப்பாளர்கள், இரப்பர் உரனூட்டும் முடுக்கிகள், பூஞ்சைக் கொல்லிகள் மற்றும் அயனி அல்லாத அழுக்கு நீக்கிகள் என இதை பயன்படுத்தலாம் என்று ஆரம்ப கால ஆராய்ச்சி கூறுகிறது.
மேற்கோள்கள்
பகுப்பு:தயோல்கள்
பா. பலராமன்
'''பா. பலராமன்' (P. Balaraman'') என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் திருவள்ளூர் மாவட்டம்பொன்னேரி வட்டம் சோழவரம் ஒன்றியத்தில் உள்ள சிறுணியம் கிராமத்தினைச் சார்ந்தவர். இளநிலை அறிவியல் பட்டம் பெற்ற இவர், முதுகலைப் பட்டத்தினை சிதம்பரம் அண்ணாமலைப் பல்கலைக்கழகத்தில் முடித்தார். பலராமன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். 2006 மற்றும் 2016ஆம் ஆண்டு தமிழ்நாடு சட்டமன்றத் தேர்தலில் அதிமுக அரசியல் கட்சியின் வேட்பாளராக பொன்னேரி தொகுதியிலிருந்து போட்டியிட்டு பதிமூன்று மற்றும் பதினைந்தாம் தமிழக சட்டப்பேரவைக்குத் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
ராக்னர் நர்க்சு
ராக்னர் நர்க்சு (Ragnar Nurkse, அக்டோபர் 5, 1907 - மே 6, 1959) ஓர் எஸ்தோனிய நாட்டுப் பொருளியலாளர் ஆவார். இவர் பன்னாட்டு நிதி மற்றும் பொருளாதார வளர்ச்சித் துறைகளில் சர்வதேச பொருளாதார வல்லுனரும் கொள்கை தயாரிப்பாளருமாவார்.
வாழ்க்கை
ராக்னர் நர்க்சு எஸ்தோனியாவில் உள்ள காரு என்ற கிராமத்தில் எஸ்தோனியத் தந்தைக்கும் எஸ்தோனிய-சுவீடன் தாய்க்கும் பிறந்தார். இவர் பெற்றோர் 1928ல் கனடாவிற்குக் குடி பெயர்ந்தனர்.
உருசிய மொழி கொண்ட தொடக்கப் பள்ளியில் தனது தொடக்கக் கல்வியை முடித்த ராக்னர், செருமன் மொழி போதிக்கும் தாலினில் உள்ள எலைட் கத்தீடரல் பள்ளியில் தனது உயர் கல்வியை 1928ல் முடித்தார். இவர் தனது கல்வியைச் சட்டப் பள்ளியிலும் பொருளியல் துறையில் டார்டு பல்கலைக்கழகத்திலும், எடின்பர்க் பல்கலைக்கழகத்திலும் தொடர்ந்தார்.
மேற்கோள்கள்
பகுப்பு:1907 பிறப்புகள் பகுப்பு:1959 இறப்புகள் பகுப்பு:பொருளியலாளர்கள் பகுப்பு:எசுத்தோனிய நபர்கள் பகுப்பு:அமெரிக்கப் பொருளியலாளர்கள்
மின்ஹாஜுல் ஆப்தீன்
மின்ஹாஜுல் ஆப்தீன் (Minhajul Abedin, பிறப்பு: செப்டம்பர் 25 1965), வங்காளதேசத் துடுப்பாட்டக்காரர். சிடாகொக்கைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் 27 இல் கலந்து கொண்டுள்ளார். இவர் 1986-1999 இல் வங்காளதேசம் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1965 பிறப்புகள் பகுப்பு:வாழும் நபர்கள்
துமக்கூரு மக்களவைத் தொகுதி
துமக்கூரு மக்களவைத் தொகுதி (Tumkur Lok Sabha constituency), கர்நாடகத்தின் 28 மக்களவைத் தொகுதிகளில் ஒன்று.
சட்டசபைத் தொகுதிகள்
இந்த மக்களவைத் தொகுதியில் 8 சட்டமன்றத் தொகுதிகள் உள்ளன.
மாமல்லபுரம் இரதக் கோயில்கள்
thumb|250px|மாமல்லபுரம் இரதக் கோயில்கள் வரைபடம் thumb|250px|அர்ச்சுன இரதமும், திரௌபதி இரதமும் ஒரு தோற்றம்
பல்லவர் காலத்தில் துறைமுக நகரமாக இருந்த மாமல்லபுரம், திராவிடக் கட்டிடக்கலையைப் பொறுத்தவரை ஒரு முக்கிய இடமாகும். பல்லவர் கட்டிடக்கலைக்கும், ஆரம்ப காலத் திராவிடக் கட்டிடக்கலைக்கும் எடுத்துக்காட்டுகளாக இங்கே அமைந்துள்ள ஏராளமான பல்லவர் கட்டிடங்களுள் இரதக் கோயில்கள் எனப்படும் ஒற்றைக் கற்றளிகளும் இடம் பெறுகின்றன.